Tønsberg Kystkultursenter på Nøtterøy-sida av Ollebukta i Byfjorden i Tønsberg. Senteret omfatter murbygningene etter Teie ubåtstasjon, Riggerloftet og Sjøbua. Foto: 2015 
**Teie ubåtstasjon**, også kalt **Teie undervannsbåtstasjon**, i Tønsberg i Vestfold var orlogsstasjon (flåtestasjon) for det norske ubåtvesenet i Den norske marinen fra 1918 fram til tyskernes okkupasjon av Norge fra april 1940.

Historie
--------

Tønsberg Kystkultursenter med bygningene etter ubåtstasjonen. I parken på den andre sida av Banebakken ligger Teie hovedgård. Foto: Fordreid panorama 2015 
Teie ubåtstasjon lå ved Byfjorden i Tønsberg like nedenfor Teie hovedgård på nordspissen av øya Nøtterøy i Tønsberg kommune. Den ble bygd som base for norske ubåter, med kaianlegg, verksted og torpedomagasin, i 1917. 
I 1926 ble flyveren og ubåtkapteinen Hans Fleischer Dons (1882–1940) utnevnt til sjef for ubåtstasjonen på Teie. Kommandør og marineattasjé Hans Peder Henriksen (født 1894) var sjef for stasjonen 1938–39.

Teie ubåtstasjon ble overtatt av tyskerne etter okkupasjonen i 1940 og brukt som base for Kriegsmarines ubåter i Oslofjorden under andre verdenskrig. Tyskerne holdt også fanger her. Etter krigen overtok Tønsberg kommune bygningene, og benyttet dem til undervisning. Stiftelsen Teie Ubåtstasjon (STUB) har senere restaurert bygningene, og de huser nå et museum. Tønsberg kystkultursenter disponerer den gamle ubåtstasjonen og Svend Foyns riggerloft som er flyttet fra Kaldnes mekaniske verksted som lå i nærheten.

* «A2» var ubåt i Sjøforsvaret fra 1913 til 1940. Den ble skadet av synkeminer i Oslofjorden 9. april, overgitt til tyske okkupasjonsstyrker, igjen overtatt av besetningen og etterlatt som vrak ved Teie ubåtstasjon 12. april.«A2» var ubåt i Sjøforsvaret fra 1913 til 1940. Den ble skadet av synkeminer i Oslofjorden 9. april, overgitt til tyske okkupasjonsstyrker, igjen overtatt av besetningen og etterlatt som vrak ved Teie ubåtstasjon 12. april.
* Flyfoto fra 1940- eller 1950-tallet av Teie hovedgård ved kanalen i Tønsberg. Like nedenfor villaen ligger anlegget etter Teie ubåtstasjon. På bildet sees også den gamle kanalbrua til venstre og tyskerbrakker til høyre. Leirområdet ble etter andre verdenskrig bebygd med Tønsberg yrkesskole. Flyfoto: Widerøe/VestfoldmuseeneFlyfoto fra 1940- eller 1950-tallet av Teie hovedgård ved kanalen i Tønsberg. Like nedenfor villaen ligger anlegget etter Teie ubåtstasjon. På bildet sees også den gamle kanalbrua til venstre og tyskerbrakker til høyre. Leirområdet ble etter andre verdenskrig bebygd med Tønsberg yrkesskole. Flyfoto: Widerøe/Vestfoldmuseene
* Den nye Kanalbrua som åpnet 1957 med området for Teie ubåtstasjon like bak. På bildet sees også Teie hovedgård til venstre og Tønsberg reperbane og Kaldnes mekaniske verksted bak. Foto: Widerøe/VestfoldmuseeneDen nye Kanalbrua som åpnet 1957 med området for Teie ubåtstasjon like bak. På bildet sees også Teie hovedgård til venstre og Tønsberg reperbane og Kaldnes mekaniske verksted bak. Foto: Widerøe/Vestfoldmuseene
* Gammelt flyfoto av Teie hovedgård på Nøtterøy, med området for ubåtstasjonen like nedenfor og Tønsberg Reperbane. Foto: Widerøe/VestfoldmuseeneGammelt flyfoto av Teie hovedgård på Nøtterøy, med området for ubåtstasjonen like nedenfor og Tønsberg Reperbane. Foto: Widerøe/Vestfoldmuseene

Se også
-------

* Tønsberg kystkultursenter

Referanser
----------

1. ↑  *Hvem er hvem* (1948)
2. ↑  Søkbar digitalkopi av *Norges sjøkrig 1940-1945. 2 : Det tyske angrep i Oslofjorden og på Norges sørkyst* (utgitt 1954)
3. ↑  Søkbar digitalkopi av *Norge på havet. 2* (1954)

Eksterne lenker
---------------

* Forbundet Kysten
* Loggen Kystlag
* Miljolare.no

Portal: Andre verdenskrig